Podmienkou riadneho ukončenia doktorandského štúdia je obhajoba dizertačnej práce, ktorá je záverečnou prácou. Dizertačná práca spolu s jej obhajobou tvoria jeden predmet. Obhajoba dizertačnej práce je štátnou skúškou.

 **Štúdium je potrebné ukončiť obhajobou dizertačnej práce vždy do 31. augusta príslušného roka.**

K žiadosti o obhajobu dizertačnej práce doktorand predkladá dekanovi fakulty:

* životopis,
* kópiu individuálneho študijného plánu,
* kópiu vysvedčenia o vykonaní dizertačnej skúške,
* zoznam publikovaných prác, usporiadaných podľa Smernice MŠ SR č. 13/2008-R do 31.12.2012 a od 1.1.2013 v zmysle vyhlášky č.456/2012 Z.z. o centrálnom registri evidencie publikačnej činnosti, v obudvoch prípadoch vo forme výpisu z EPC TUKE,
* dizertačnú prácu v štátnom jazyku alebo vo svetovom jazyku v štyroch vytlačených exemplároch a v elektronickej forme v počte exemplárov zodpovedajúcom počtu členov komisie, najmenej však v počte 10 kusov,
* autoreferát 20 ks,
* vyjadrenie školiteľa,
* kópie najvýznamnejších časopiseckých publikácií (pre študijné odbory),
* protokol o kontrole originality.